Na osnovu člana 12 Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija („Službeni list CG“, broj 041/18), Ministarstvo održivog razvoja i turizma upućuje

**J A V N I P O Z I V**

Naučnoj i stručnoj javnosti, naučnoistraživačkim ustanovama i ustanovama visokog obrazovanja, privrednim subjektima, nevladinim organizacijama, građanima i svim zainteresovanim subjektima, za učešće u javnoj raspravi o **Nacrtu akcionog plana za ispunjenje završnih mjerila u poglavlju 27 – Životna sredina i klimatske promjene, u periodu od 29. jula do 28. avgusta 2020. godine.**

Javna rasprava se sprovodi dostavljanjem primjedbi, predloga i sugestija u pisanom i elektronskom obliku.

Primjedbe, predlozi i sugestije dostavljaju se Ministarstvu održivog razvoja i turizma, Direktoratu za životnu sredinu, IV Proleterske br. 19, 81 000 Podgorica, u pisanom obliku putem pošte ili lično ili u elektronskom obliku na e-mail adresu javna.rasprava@mrt.gov.me, na Obrascu broj 4: „Primjedbe, predlozi i sugestije“, koji je sastavni dio Uredbe o izboru predstavnika nevladinih organizacija u radna tijela organa državne uprave i sprovođenju javne rasprave u pripremi zakona i strategija.

Usljed aktuelne epidemiološke situacije u zemlji i proglašenju pandemije novog korona virusa, poštujući preporuke Instituta za javno zdravlje, Ministarstva zdravlja i Nacionalnog koordinacionog tijela za zarazne bolesti (NKT), a u cilju sprečavanja njegovog širenja, cijenimo opravdanim da javna rasprava nema organizovan okrugli sto, a da period njenog trajanja definišemo u zakonskom roku od 30 dana.

Javni poziv objavljuje se na internet stranici Ministarstva održivog razvoja i turizma: [www.mrt.gov.me](http://www.mrt.gov.me) i portalu e-Uprave.

Ministarstvo održivog razvoja i turizma će sačiniti izvještaj o sprovedenoj javnoj raspravi, koji će objaviti na svojoj internet stranici i portalu e-Uprave, u roku od 15 dana od dana završetka javne rasprave.

**GENERALNA DIREKTORICA**

**Ivana Vojinović, s.r.**